CELEX: C2005/106/35
Language: et
Date: 2005-04-30 00:00:00
Title: Kohtuasi C-100/05: Eelotsusetaotlus, mille esitas Gerechtshof te Amsterdam 18. veebruari 2005. aasta määrusega kohtuasjas ASM Lithography BV versus Inspecteur van de Belastingsdienst/ Douane Zuid/ Kantoor Roermond

30.4.2005   
            
            
               ET
            
            
               Euroopa Liidu Teataja
            
            
               C 106/19
            
         Eelotsusetaotlus, mille esitas Gerechtshof te Amsterdam 18. veebruari 2005. aasta määrusega kohtuasjas ASM Lithography BV versus Inspecteur van de Belastingsdienst/ Douane Zuid/ Kantoor Roermond
   (Kohtuasi C-100/05)
   (2005/C 106/35)
   Kohtumenetluse keel: hollandi
   Euroopa Ühenduste Kohus on saanud Gerechtshof te Amsterdam'ilt 18. veebruari 2005. aasta määrusega esitatud eelotsusetaotluse kohtuasjas ASM Lithography BV v. Inspecteur van de Belastigungsdienst/ Douane Zuid/ Kantoor Roermond, mis saabus kohtukantseleisse 28. veebruaril 2005.
   Gerechtshof te Amsterdam küsib Euroopa Kohtult eelotsust järgmistes küsimustes:
   
               1.
            
            
               Kas kompensatsioonitoodete puhul, millega on tegemist ka käesolevas asjas ja mida lubatakse vabasse ringlusesse, määratakse tollivõlg vastavalt tolliseadustiku (1) artikli 122 punktis c mainitud tollimaksu määramise sätetele ka juhul, kui asjassepuutuvad isikud seda varasemalt taotlenud ei ole?
            
         
               2.
            
            
               Juhul kui vastus on eitav, siis kas tagantjärele — pärast tollivõlast tulenevast maksusummast teavitamist, mis määrati vastavalt tolliseadustiku artikli 121 punktis c sätestatud tollimaksude arvestamise alustele — on võimalik esitada taotlust tolliseadustiku artiklis 236 sätestatud tagasimaksmise raames tollivõla uuesti arvestamise kohta vastavalt tolliseadustiku artikli 122 punktis c nimetatud tollimaksu määramise sätetele?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1).